b'\n_START_ARTICLE_\nProvinca El\xc3\xadas Pi\xc3\xb1a\n_START_SECTION_\nIzvor imena\n_START_PARAGRAPH_\nEl\xc3\xadas Pi\xc3\xb1a je bil \xc4\x8dastnik v vojski Dominikanske republike med Dominkansko-Haitijsko vojne. Rojen je bil v mestu La Margarita pri Comendadorju, leta 1845 pa je med obleganjem utrjenega polo\xc5\xbeaja blizu B\xc3\xa1nice padel.\n_START_SECTION_\nNahajali\xc5\xa1\xc4\x8de\n_START_PARAGRAPH_\nProvinca na severu meji na provinci Dajab\xc3\xb3n in Santiago Rodr\xc3\xadguez, na vzhodu na provinco San Juan, na jugu na provinco Independencia, na zahodu pa na Republiko Haiti.\n_START_SECTION_\nGeografija\n_START_PARAGRAPH_\nCordillera Central ("Osrednja gorska veriga") se nahaja na severu province, na jugu pa Neibsko gorovje. Med tema gorovjema je ve\xc4\x8d dolin, ki so delo reke Artibonite in njenih pritokov.\n_START_SECTION_\nPodnebje\n_START_PARAGRAPH_\nProvinca le\xc5\xbei v tropskem podnebju. \xc4\x8cez ve\xc4\x8dji del leta je tukaj precej toplo, le v gorah se nekoliko ohladi.\n_START_SECTION_\nReke\n_START_PARAGRAPH_\nGlavna reka tega obmo\xc4\x8dja je Artibonite, ki ponekod ozna\xc4\x8duje dr\xc5\xbeavno mejo s Haitijem. Glavni pritoki reke so Macas\xc3\xadas, Tocino, Joca in Vallecito.\n_START_SECTION_\nGospodarstvo\n_START_PARAGRAPH_\nKot ve\xc4\x8dina obmejnih provinc je tudi El\xc3\xadas Pi\xc3\xb1a precej slabo gospodarsko razvita. Velik pomen ima trgovina s Haitijem, \xc5\xa1e posebej v glavnem mestu. V severnih gorah se pre\xc5\xbeivljajo predvsem z gojenjem kave in fi\xc5\xbeola, v Neibskem gorovju pa tudi s krompirjem.'